0. Programació didàctica de curs.

|  |  |  |
| --- | --- | --- |
| Matèria | Departament | Codi |
| CULTURA I VALORS ÈTICS | Filosofia | CA1 CV 21-22 |
| Professorat que la  imparteix |  | |

Aquesta programació segueix les instruccions del DECRET 187/2015, de 25 d'agost, d'ordenació dels ensenyaments de l'educació secundària obligatòria.

# CRITERIS D’AVALUACIÓ (generals de la matèria)

* Expressar i controlar les pròpies emocions, respectant les dels altres des de la valoració de la dignitat i la llibertat humanes. Expressar judicis i opinions pròpies de forma argumentada, desenvolupant una actitud autocrítica i acceptant l’existència de discrepàncies amb els altres.
* Valorar la dimensió lliure i responsable de l’acció humana, així com la dimensió moral dels comportaments.
* Prendre consciència de la pluralitat d’opcions i posicionaments entorn dels dilemes morals del món actual, valorar-los críticament, identificant els elements del context social i cultural que els condicionen, i formar-se una opinió pròpia, oberta i flexible, especialment en relació amb conductes de risc que afecten la sexualitat i la mobilitat.
* Adquirir valors humanitzadors que no siguin excloents i manifestar una actitud de respecte i empatia envers els altres. Reconèixer el valor de la pluralitat i de la diversitat, distingint-les dels elements diferenciadors que estan a la base d’algunes discriminacions.
* Reconèixer els drets humans com a principal referència ètica per a la conducta humana, identificant les principals fases històriques de la seva consecució i la seva perfectibilitat, valorant el seu compliment i reconeixent situacions de violació d’aquests drets en entorns propers i llunyans.
* Reconèixer els estereotips i els prejudicis implicats a l’entorn de la identitat de gènere. Identificar les etapes principals de la conquesta dels drets de les dones, valorant la seva vigència actual i analitzant les causes de situacions actuals de desigualtat i violència, manifestant rebuig.
* Conèixer i expressar de forma argumentada la noció de sistema democràtic, comprendre el seu significat històric i analitzar la situació de la democràcia en el món actual, valorant la participació ciutadana i la responsabilitat dels poders públics envers la ciutadania. Aplicar aquests principis al marc polític vigent.
* Utilitzar de forma rigorosa i contrastada diferents fonts d'informació per documentar-se sobre alguns dels problemes i reptes de la societat actual, valorant la possibilitat de solucions alternatives i manifestant actituds favorables a la solidaritat i cooperació internacionals.
* Analitzar les causes que provoquen els principals conflictes en el món actual, valorant la necessitat de desenvolupar una cultura de la pau i de la justícia en les situacions convivencials quotidianes i en la política internacional.
* Assumir responsabilitats personals i compromisos per fer un món més just i equitatiu dins les pròpies possibilitats, per mitjà de la participació individual i en grup en activitats socials a dins i fora del centre.
* Assumir i practicar estratègies de consum racional i responsable, identificant la influència dels mitjans de comunicació, inclosa la publicitat, en la presa de les pròpies decisions i en els hàbits i models socials. Desenvolupar conductes responsables entorn de les TIC, identificant els valors i models que transmeten alguns jocs interactius.

2. Metodologia i estratègies didàctiques / Recursos.

El programa *Sis barrets i un parell de sabates* de Grup Promotor / Santillana està format per un quadern amb la corresponent guia didàctica per a cadascun dels quatre cursos de l’Educació Secundària Obligatòria. El conjunt de propostes didàctiques s’inscriuen en el nou marc curricular de la matèria Cultura i valors ètics. A través d’una metodologia innovadora, clara i dinàmica, pretén confrontar els nois i les noies amb   
alguns dels principals reptes ètics que té plantejats el nostre món, actualitzant-ne el bagatge cultural.

La metodologia d’aquest programa, inspirada en el pensament creatiu aplicat a la resolució de conflictes d’Edward de Bono, és especialment adient per al tractament educatiu dels grans valors ètics i culturals. Alguns dels seus beneficis són:

• Permet fer simples els problemes més complexos

L’ètica planteja a les noves generacions grans reptes que exigeixen solucions compromeses i creatives. Sabem que la humanitat s’enfronta a problemes d’una gran complexitat. La metodologia dels barrets per pensar i les sabates per actuar, molt clara i atractiva per a l’alumnat, permet aproximar-se als problemes   
de manera gradual i polifacètica, analitzant-los des de diverses perspectives, de manera que els alumnes deixin de sentir-se malabaristes amb massa pilotes per moure i gestionar alhora. Posar-se un barret i després un altre permet atendre i   
ocupar-se d’un sol aspecte del problema plantejat, fent anar una pilota cada vegada.

• Fomenta l’elaboració de respostes creatives

Sovint, la reflexió sobre els gran temes de l’ètica es fa únicament des del pla teòric, amb què es corre el risc que esdevingui feixuga. Sense menystenir el rigor conceptual i el respecte que mereixen els temes ètics, aquesta metodologia permet que ens hi enfrontem des de molts plans diferents: les emocions, la informació, la lògica, l’esperança... Els alumnes aprenen a perdre la por d’expressar-se pel que fa als reptes ètics, a sentir-los com a propis i a activar el conjunt d’intel·ligències per resoldre’ls.

• Promou la participació i el compromís

A través de la reflexió personal i col·lectiva, la classe esdevé una veritable comunitat de recerca compromesa amb els problemes del seu temps. Totes les idees són ben rebudes i analitzades amb respecte i críticament pels companys. Els problemes ètics demanen ser resolts no sols des del cap, sinó que activen totes les potencialitats de la persona. Els barrets ajuden a reflexionar i les sabates mouen a l’acció. Plegats són una eina valuosa per potenciar el compromís amb el món de la cultura i els valors.

D’una manera genèrica, per tal d’assolir les competències bàsiques de la matèria, es recorrerà a:

• Explicació del professor i presa d’apunts

• Utilització del llibre d’exercicis

• Documentació complementaria d’ampliació i de temes d’actualitat

• Treball individual i en petit grup

• Presentació de dossier/llibreta

• Preguntes orals a classe

Per als alumnes amb dificultats:

• Adaptem el programa així com els exercicis des dels mateixos materials de curs

• Simplifiquem les explicacions en les qüestions essencials

• El ritme de treball és més lent i adaptat als alumnes

• Es pauten els treballs individuals o de grup

• Preparació de material de reforç, si s’escau

3. TIC

• Activitats i recursos digitalsper a aquesta unitat

• Pàgines web relacionades amb la unitat que es troben a les pàgines corresponents del llibre de l’alumne i de la guia didàctica

• Ús del moodle de curs amb material complementari

4. Criteris i instruments d’avaluació i recuperació de la matèria.

**a) Avaluació continuada**

Hi haurà una nota global qualitativa per al trimestre: no assolit, assolit, assolit notablement, assolit excel·lentment.

El Departament valora que ha de continuar amb els següents criteris:

• 70% avaluació de procediments: presentació dels dossiers o control de lallibreta de l’alumne, treballs individuals o en grup complementaris, debats...   
Sempre es tindrà en compte el termini de lliurament dels exercicis i treballs   
proposats.

• 30% avaluació de l’actitud, valors i normes: comportament a classe, participació,interès per la matèria, puntualitat, portar el material, respecte per les opinions...   
En absència de mostres d’actitud negativa, els alumnes gaudiran del 20% de la   
nota d’actitud.

Els treballs o dossiers recopilatoris de la feina feta a classe, assenyalats com obligatoris pel professor, és imprescindible fer-los i presentar-los per a poder aprovar el trimestre.

b) Proves Extraordinàries de juny

Per obtenir l'assoliment és imprescindible presentar el treball elaborat durant el curs amb l’oportuna correcció en la presentació (portada, índex, bona lletra).

En el cas de què un alumne no superi la matèria per mitjana, però el seu treball, esforç i actitud durant el curs sigui positiu, a criteri del professor podrà superar-la sempre que hagi assolit les competències bàsiques.

c) Proves extraordinàries de setembre i altres mecanismes de recuperació.

Serà imprescindible la presentació de les tasques assenyalades com a obligatòries (tots els treballs, exercicis, activitats, etc., proposats pel professor com a tals), tal i com es concreta en a l’apartat anterior.

Aquells alumnes que hagin suspès les proves de setembre, podran recuperar la matèria al llarg del curs següent.

**Se seguirà els criteris d’avaluació competencial i estàndards avaluables en referència als continguts clau generals; NA, AS, AN, AE.**

5. Atenció a la diversitat

Els objectius, continguts i competències bàsiques són essencialment els mateixos però es poden adaptar els aspectes metodològics i de diversificació de materials.

No obstant això, tal com plantegem la matèria, no caldrà fer-ho per l’adaptabilitat dels materials que fem servir.

6. Recursos bibliogràfics i altres.

• Torralba i a.: Cultura i Valors Ètics,. Santillana

• Vídeos, DVD, presentacions per PowerPoint, CDRoms, pel·lícules i documentals,   
 etc.

• Recursos diversos (articles de premsa, internet...)